UNDOF

United Nations Disengagement Observer Force (UNDOF) er en militær observasjonsstyrke opprettet av FNs sikkerhetsråd 31. mai 1974 for å overvåke situasjonen mellom Israel og Syria på Golanhøydene.Terry M. Mays: Historical Dictionary of Multinational Peacekeeping, 3. utgave, Lanham: Scarecrow Press, 2011, s. 278–279. De opererer innenfor en demilitarisert buffersone. 

UNDOF ble etablert etter at situasjonen på Golanhøydene, i etterkant av Jom kippur-krigen, igjen begynte å bli spent. Mandatet ble gitt i Sikkerhetsrådets resolusjon 350,Security Council resolution 350 (1974), FN  tilbaketreknings-avtalen mellom Israel og Syria var et resultat av USAs utenriksminister Henry Kissingers skytteldiplomati mellom president Assad og statsminister Golda Meir. Styrkens mandat er siden fornyet for seks måneder av gangen.«UNDOF Mandate», United Nations, Department of Peacekeeping Operations. Lest 6. september 2015.

På 1980-tallet bestod styrken av to infanteribataljoner og talte omkring 1250 mann. Per 31. august 2017 hadde UNDOF en uniformert styrke på .Peacekeeping Fact Sheet, De forente nasjoner. Lest 8. oktober 2017. I tillegg kom en internasjonal og lokal sivil stab. I tilknytning til operasjonen arbeidet det internasjonale militærobservatører i UNTSO.

Borgerkrigen i Syria spredte seg til området UNDOF overvåker og i mars og mai 2013 ble filippinske FN-soldater bortført av opprørere.«Syria crisis: UN peacekeepers are released», BBC News, 12. mai 2013. Kroatia trakk ut sitt bidrag i mars 2013.«Croatian Contingent leaves UNDOF», UNDOFs nettsted. Østerrike begynte i juni 2013 tilbaketrekkingen av sine 377 soldater.«Austria begins withdrawal of Golan UN peacekeepers», BBC News, 11. juni 2013. Dette ble kompensert ved at Fiji, Irland og Nepal vedtok å bidra med soldater til UNDOF.«Ireland, Fiji and Nepal to send peacekeepers to UN Golan force», Haaretz, 22. juli 2013.

 Buffersonen 
Buffersonen mellom Israel og Syria ble etablert på syrisk side av demarkasjonslinjen, og skulle overvåkes av UNDOF. I tillegg skulle det etableres såkalte avgrensningsområder på hver side av buffersonen.

Buffersonen er omkring 80 kilometer lang fra grensa til Libanon i nord til Jordan i sør, mellom 0,5 og 10 km bred og danner et areal på 235 km2. Sonen var avgrenset i vest av linje A (og A1) som ikke skulle krysses av israelske styrker, og linje B i øst som ikke skulle krysses av syriske. På hver side var 25 km brede avgrensningsområder hvor FN skulle overvåke partenes styrker. Sonen skulle administreres sivilt av Syria, og sivilbefolkningen fikk rett til å returnere. 

I sør fulgte buffersonen i hovedsak grensene for "Den lilla linjen", den todelte demarkasjonslinjen etter Seksdagerskrigen i 1967. I nord ble den utvidet både mot øst og vest, slik at den omfattet blant annet Quneitra som hadde vært under Israelsk kontroll.

 Referanser 

 Eksterne lenker 

 UNDOF, United Nations, Department of Peacekeeping Operations 

Kategori:FN-sanksjonerte militære operasjoner og styrker
Kategori:Israel
Kategori:Syria
Kategori:Golanhøydene